Ερκονγουάλδος

Ο Ερκονγουάλδος (αγγλ.: Earconwald, επίσης Ercenwald, Erkenwald ή Erconwald) ήταν χριστιανός επίσκοπος της αγγλοσαξονικής εκκλησίας του Λονδίνου μεταξύ των ετών 675 και 693.

Ο Ερκονγουάλδος γεννήθηκε στο Lindsey και υποτίθεται πως είχε βασιλική καταγωγή. Έδωσε το μερίδιό του από τα χρήματα της οικογένειάς του προκειμένου να βοηθήσει να ιδρυθούν δύο μονές Βενεδικτίνων, η ανδρώα Chertsey Abbey στο Surrey  το 661 και η γυναικεία Barking Abbey . Η αδελφή του, Εδιλμπούργκα, ήταν Ηγουμένη στο Barking, όταν αυτός υπηρετούσε ως Ηγούμενος στο Chertsey.

Το 675, ο Ερκονγουάλδος έγινε επίσκοπος Λονδίνου, διαδεχόμενος τον Wine. Ήταν επιλογή του Αρχιεπισκόπου Θεοδώρου του Canterbury. Ενώ ήταν επίσκοπος, συνεισέφερε στον κώδικα νόμων του βασιλιά Ine του Wessex, και αναφέρεται συγκεκριμένα στον κώδικα ως συνεισφέρων. Είναι επίσης γνωστός για το ότι βάπτισε χριστιανό τον Sebba, βασιλιά της Ανατολικής Σαξονίας το 677. Ο βασιλιάς Ine του Wessex προσέλαβε τον Ερκονγουάλδο ως νομικό του σύμβουλο.

Ο Ερκονγουάλδος πέθανε το 693 και το λείψανό του ετάφη στον παλαιό καθεδρικό ναό του Αγίου Παύλου. Ο τάφος του ήταν δημοφιλής τόπος προσκυνήματος στο Μεσαίωνα, αλλά καταστράφηκε μαζί με άλλους τάφους στο ναό κατά τη διάρκεια της Μεταρρύθμισης.

Η μνήμη του Ερκονγουάλδου τιμάται στις 30 Απριλίου (και από την Ορθόδοξη Εκκλησία).

Παραπομπές

Εξωτερικοί σύνδεσμοι
 Συναξαριστής
 Εικόνα στο flickr

Άγγλοι κληρικοί
Επίσκοποι του 7ου αιώνα